techiaith/cofnodycynulliad_en-cy huggingface dataset:
English: Well, the First Minister makes some fair points, but will he accept that the restrictions that have recently been introduced are temporary, pending the introduction of enhanced vetting procedures, and that the immigration and security policies adopted by the American administration must be a matter for them and for the American people? We wouldn't want them interfering in our immigration and security policies in this country. When President Obama was foolish enough as to attempt to intervene in the Brexit debate, it blew up in his face, if that's not an inappropriate metaphor in the context of this question. Therefore, we have to be very careful in this place, as indeed in the UK Parliament, before expressing grandstanding views that may well be counterproductive in terms of changing the policy of the United States Government. Is the First Minister aware that the executive order is actually based upon legislation that President Obama signed in relation to the visa-waiver programme in December of last year, and that the seven countries on the list are the seven countries that were removed from the visa-waiver programme of the United States Government, and that, in 2011, President Obama did exactly what President Trump has now done in relation to Iraq, where he placed on hold all applications for entry to the United States from Iraqi citizens? There was no protest then, as far as I can recall, in this Assembly. I'm wondering why there is a protest now.
Welsh: Wel, mae'r Prif Weinidog yn gwneud rhai pwyntiau teg, ond bydd yn derbyn mai cyfyngiadau dros dro yw'r rhai sydd wedi eu cyflwyno yn ddiweddar, tan y bydd gwell gweithdrefnau fetio wedi'u cyflwyno, ac mae'n rhaid i'r polisïau mewnfudo a diogelwch a fabwysiadwyd gan weinyddiaeth America fod yn fater iddyn nhw ac i bobl America? Ni fyddem ni eisiau iddyn nhw ymyrryd yn ein polisïau mewnfudo a diogelwch ni yn y wlad hon. Pan fu'r Arlywydd Obama yn ddigon ffôl â cheisio ymyrryd yn nadl Brexit, mi ffrwydrodd y peth yn ei wyneb, os nad yw hynny'n drosiad amhriodol yng nghyd-destun y cwestiwn hwn. Felly, mae'n rhaid i ni fod yn ofalus iawn yn y lle hwn, fel yn wir yn Senedd y DU, cyn mynegi barn hunangyfiawn a allai fod yn wrthgynhyrchiol o ran newid polisi Llywodraeth yr Unol Daleithiau. A yw'r Prif Weinidog yn ymwybodol bod y gorchymyn gweithredol yn seiliedig mewn gwirionedd ar ddeddfwriaeth a lofnodwyd gan Arlywydd Obama ynglŷn â'r rhaglen hawlildio fisa ym mis Rhagfyr y llynedd, ac mai'r saith gwlad sydd ar y rhestr yw'r saith gwlad a gafodd eu tynnu oddi ar raglen hawlildio fisa y Llywodraeth yr Unol Daleithiau, a bod Arlywydd Obama, yn 2011, wedi gwneud yr union yr hyn y mae Arlywydd Trump wedi ei wneud yn awr ynglŷn ag Irac, pan ohiriodd yr holl geisiadau am fynediad i'r Unol Daleithiau gan ddinasyddion Irac? Ni fu unrhyw brotest bryd hynny, cyn belled ag yr wyf yn cofio, yn y Cynulliad hwn. Rwyf yn meddwl tybed pam mae protest yn awr.
English: The next item on our agenda is the business statement and announcement. I call on Jane Hutt.
Welsh: Yr eitem nesaf ar ein hagenda ni yw'r datganiad a chyhoeddiad busnes. Rydw i'n galw ar Jane Hutt.
English: Llywydd, I've no changes to report to this week's business, and business for the next three weeks is as shown on the business statement and announcement found among the agenda papers available to Members electronically.
Welsh: Lywydd, nid oes gennyf unrhyw newidiadau i'w hadrodd i fusnes yr wythnos hon, ac mae busnes y tair wythnos nesaf yn unol â'r hyn a ddangosir ar y datganiad a chyhoeddiad busnes sydd ymysg papurau'r agenda sydd ar gael yn electronig i'r Aelodau.
English: Last week, I asked the leader of the house for a statement from the Cabinet Secretary for the economy on interventions to defend community assets, particularly those that enrich our heritage. Over the weekend, there were reports about the future of the old Tredegar General Hospital building, an important building in the history of the NHS and, sadly, a building that has been empty for several years. I think we undersell our health heritage in this country and we've got a unique place to sell as a destination in terms of health heritage. Can we have a statement from the Welsh Government on a feasibility study into opening an Aneurin Bevan memorial library and national health service museum in Tredegar?
Welsh: Yr wythnos diwethaf, gofynnais i arweinydd y tŷ am ddatganiad gan Ysgrifennydd y Cabinet dros yr economi ar ymyraethau i amddiffyn asedau cymunedol, yn enwedig y rhai sy'n cyfoethogi ein treftadaeth. Dros y penwythnos, cafwyd adroddiadau am ddyfodol adeilad hen Ysbyty Cyffredinol Tredegar, adeilad pwysig yn hanes y GIG ac, yn anffodus, adeilad sydd wedi bod yn wag am nifer o flynyddoedd. Rwy'n credu ein bod ni'n tanbrisio ein treftadaeth iechyd yn y wlad hon ac mae gennym ni le unigryw i'w werthu fel cyrchfan o safbwynt treftadaeth iechyd. A gawn ni ddatganiad gan Lywodraeth Cymru ar astudiaeth ddichonoldeb i agor llyfrgell goffa Aneurin Bevan ac amgueddfa gwasanaeth iechyd gwladol yn Nhredegar?
English: Well, I think Steffan Lewis raises a very good opportunity to recognise that heritage, and particularly relevant, of course, in the Aneurin Bevan area, thinking back to the birth and the creation of the NHS, and I'm sure that this is something that will be looked at carefully.
Welsh: Wel, rwy'n credu bod Steffan Lewis wedi rhoi cyfle da iawn i gydnabod y dreftadaeth honno, ac yn arbennig o berthnasol, wrth gwrs, yn ardal Aneurin Bevan, gan feddwl yn ôl i enedigaeth a dechreuad y GIG, ac rwy'n siŵr bod hwn yn rhywbeth a fydd yn cael ei ystyried yn ofalus.
English: I call for a single statement on cervical cancer, recognising that last week was Cervical Cancer Prevention Week. It was highlighting that, although cervical cancer is largely preventable, the number of women being diagnosed in Wales is worryingly high, and the number attending cervical screening at its lowest for 10 years. More than one in five women are now delaying or not attending this potentially life-saving test. We therefore need a statement outlining what steps are being taken to increase cervical screening coverage in Wales, what discussions have taken place about plans to increase cervical screening coverage amongst women from disadvantaged backgrounds, women with learning disabilities, and black and minority ethnic women; what steps are being taken to make cervical screening more accessible in order to increase coverage; whether cervical screening is available to all women at contraception and sexual health clinics; and whether the Welsh Government plans to roll out an awareness campaign to improve the cervical screening coverage. I hope the Welsh Government will respond favourably to this request.
Welsh: Galwaf am ddatganiad unigol ar ganser ceg y groth, gan gydnabod mai Wythnos Atal Canser Ceg y Groth oedd hi'r wythnos diwethaf. Roedd yn tynnu sylw at y ffaith, er ei bod yn bosibl atal canser ceg y groth i raddau helaeth, mae nifer y menywod sy'n cael diagnosis o'r clefyd yng Nghymru yn bryderus o uchel, ac mae'r nifer sy'n mynd i gael sgrinio serfigol ar ei isaf ers 10 mlynedd. Mae mwy nag un o bob pump o fenywod erbyn hyn yn gohirio neu'n peidio â mynd i'r prawf hwn sy'n gallu achub eu bywydau. Felly, mae angen datganiad arnom ni sy'n amlinellu pa gamau sy'n cael eu cymryd i gynyddu cwmpas sgrinio serfigol yng Nghymru, pa drafodaethau sydd wedi'u cynnal ynghylch cynlluniau i gynyddu cwmpas sgrinio serfigol ymhlith menywod o gefndiroedd difreintiedig, menywod ag anableddau dysgu, a menywod duon ac o leiafrifoedd ethnig; pa gamau sy'n cael eu cymryd i'w gwneud yn haws i fanteisio ar sgrinio serfigol er mwyn cynyddu cwmpas; a yw sgrinio serfigol ar gael i bob menyw mewn clinigau atal cenhedlu ac iechyd rhywiol; ac a yw Llywodraeth Cymru yn bwriadu cyflwyno ymgyrch ymwybyddiaeth i wella cwmpas sgrinio serfigol. Rwy'n gobeithio y bydd Llywodraeth Cymru yn ymateb yn ffafriol i'r cais hwn.
English: I thank the Member for that question, and, of course, I'm sure the Member will welcome the announcement by the Minister for Social Services and Public Health that, in future, women will be screened for the main cause of cervical cancer instead - the high-risk human papilloma virus, HRHPV. Under those new arrangements, women will continue to receive what is commonly known as a smear test, but the sample will then be tested for HRHPV. Yes, the number of women invited for screening has declined as a result of changes in the age range, and in frequency of invitation, which was introduced in 2013, when we stopped inviting women aged 20-25. But we, of course, now need to recognise that we're going to be implementing better and more user-friendly testing for both cervical cancer screening and, indeed, for bowel cancer screening. The test for HPV is more sensitive and it will allow the NHS to identify those requiring treatment more effectively. So, a pilot programme reaching around 20 per cent of women will roll out across Wales from April of this year, and a full roll-out is expected to start next year, 2018-19.
Welsh: Diolch i'r Aelod am y cwestiwn hwnnw, ac, wrth gwrs, rwy'n siŵr y bydd yr Aelod yn croesawu'r cyhoeddiad gan y Gweinidog dros Wasanaethau Cymdeithasol ac Iechyd y Cyhoedd y bydd menywod, yn y dyfodol, yn cael eu sgrinio ar gyfer prif achos canser ceg y groth yn hytrach - y feirws risg uchel papilloma dynol, HRHPV. Dan y trefniadau newydd hynny, bydd menywod yn parhau i dderbyn yr hyn a elwir yn gyffredin yn brawf ceg y groth, ond bydd y sampl wedyn yn cael ei brofi am HRHPV. Ydy, mae nifer y menywod a gaiff eu gwahodd i gael eu sgrinio wedi gostwng o ganlyniad i newidiadau i'r ystod oedran, ac amlder y gwahoddiad, a gyflwynwyd yn 2013, pan wnaethom roi'r gorau i wahodd menywod 20-25 oed. Ond, wrth gwrs, mae angen i ni gydnabod yn awr ein bod ni'n mynd i roi ar waith brofion gwell a haws i'w defnyddio ar gyfer sgrinio canser ceg y groth ac, yn wir, sgrinio canser y coluddyn. Mae'r prawf ar gyfer HPV yn fwy sensitif a bydd yn caniatáu i'r GIG adnabod yn fwy effeithiol y rhai y mae angen triniaeth arnyn nhw. Felly, bydd rhaglen dreialu, a fydd yn cyrraedd tua 20 y cant o fenywod, yn cael ei chyflwyno ledled Cymru o fis Ebrill eleni, a disgwylir i gyflwyniad llawn ddechrau'r flwyddyn nesaf, 2018-19.
English: Leader of the house, I would like to request that the Cabinet Secretary for Health, Well-being and Sport makes a statement on the temporary overnight closure of Llandrindod Wells minor injuries unit. On Friday, I was informed by Powys Teaching Local Health Board that its minor injuries unit at Llandrindod Wells will temporarily have to shut between midnight and 7 a.m. for the whole month of February. And I do understand that that is due to a combination of staff absence and that the measure is the safest option for all concerned - patients and staff. However, that temporary overnight closure may cause some anxiety for some of the people who may wish to use this service, and Powys teaching health board are going, to be fair, to great length to inform patients, but it is likely that the message will not reach everyone. It would be most welcome if the Cabinet Secretary would reassure people in Powys who use the MIU that these changes are just temporary, especially as the nearest alternative is 24 miles away, in Brecon, in one direction, depending on your starting point.
Welsh: Arweinydd y tŷ, hoffwn ofyn i Ysgrifennydd y Cabinet dros Iechyd, Llesiant a Chwaraeon wneud datganiad ar gau dros dro uned mân anafiadau Llandrindod dros nos. Ddydd Gwener, cefais wybod gan Fwrdd Iechyd Addysgu Powys y bydd yn rhaid cau dros dro ei uned mân anafiadau yn Llandrindod rhwng hanner nos a 7am ar gyfer mis Chwefror yn ei gyfanrwydd. Ac, yn ôl a ddeallaf, mae hynny yn sgil cyfuniad o absenoldeb staff ac oherwydd mai hwn yw'r dull mwyaf diogel i bawb dan sylw - cleifion a staff. Fodd bynnag, gallai cau dros nos dros dro beri cryn bryder i rai o'r bobl a fyddai'n dymuno defnyddio'r gwasanaeth hwn, ac mae Bwrdd Iechyd Addysgu Powys, i fod yn deg, yn gwneud ymdrech fawr i roi gwybod i gleifion, ond mae'n debygol na fydd y neges yn cyrraedd pawb. Byddai croeso mawr pe byddai Ysgrifennydd y Cabinet yn rhoi sicrwydd i bobl ym Mhowys sy'n defnyddio'r UMA bod y newidiadau hyn yn newidiadau dros dro yn unig, yn enwedig gan fod y dewis arall agosaf 24 milltir i ffwrdd, yn Aberhonddu, mewn un cyfeiriad, yn dibynnu ar eich man cychwyn.
English: Well, this is an operational matter for the health board - Powys teaching health board - and I'm very reassured, as I'm sure you were, that it was the health board that contacted Assembly Members, councillors and members of the public, making them aware of the closure as part of their communications. Of course, I'm sure it was shared with Joyce Watson that the health board is working hard to share information about alternative sources of advice and treatment during the temporary closure. I'm aware that the local community health council has also been fully engaged in this decision, and supportive. It is a temporary closure, as the Member said - it's temporarily closed overnight between the hours of midnight and 7 a.m. from 1 February to 28 February, but available, of course, otherwise, as usual. It's important to recognise that, actually, there are very low numbers attending the minor injuries unit at that time but this is, of course, a matter which will be handled by the Powys teaching health board.
Welsh: Wel, mae hwn yn fater gweithredol i'r bwrdd iechyd - Bwrdd Iechyd Addysgu Powys - ac mae'n galonogol iawn i mi, fel rwy'n siŵr ei bod i chi, mai'r bwrdd iechyd a gysylltodd ag Aelodau'r Cynulliad, cynghorwyr ac aelodau o'r cyhoedd, i'w gwneud yn ymwybodol o'r cau yn rhan o'u prosesau cyfathrebu. Wrth gwrs, rwy'n siŵr y cafodd Joyce Watson wybod bod y bwrdd iechyd yn gweithio'n galed i rannu gwybodaeth am ffynonellau eraill o gyngor a thriniaeth yn ystod y cau dros dro. Rwy'n ymwybodol bod cyngor iechyd y gymuned leol hefyd wedi cyfrannu'n llawn at y penderfyniad hwn, a'u bod yn gefnogol. Cau dros dro yw hyn, fel y dywedodd yr Aelod - bydd ar gau dros dro rhwng hanner nos a 7am o 1 Chwefror tan 28 Chwefror, ond bydd ar gael, wrth gwrs, fel arall, yn ôl yr arfer. Mae'n bwysig cydnabod, mewn gwirionedd, bod niferoedd isel iawn yn dod i'r uned mân anafiadau ar yr adeg honno ond mae hyn, wrth gwrs, yn fater y bydd Bwrdd Iechyd Addysgu Powys yn ymdrin ag ef.
English: At the end of February, it is Eating Disorders Awareness Week, and I was wondering whether you would be able to table a debate from the Government on the work that's being done in Wales on eating disorders. I know and appreciate that we've agreed some more funding for eating disorders via the discussions between Plaid Cymru and Labour during the budget negotiations, and there still needs to be clarity around where that funding is going. So, I would welcome a debate on that. I'd also like a debate or a statement on the progress that you're making towards speeding up diagnosis of ovarian cancer. It seems to be one of those cancers that is diagnosed quite late and it can spread further if it's not identified sooner. You said in 2013, as a Government, that you'd be looking to speed up diagnosis, and so I wondered whether we could have an update on that in the Chamber.
Welsh: Ar ddiwedd mis Chwefror, mae'n Wythnos Ymwybyddiaeth o Anhwylderau Bwyta, ac roeddwn i'n meddwl tybed a fyddech yn gallu amserlennu dadl gan y Llywodraeth ar y gwaith sy'n cael ei wneud yng Nghymru ar anhwylderau bwyta. Rwy'n gwybod ac yn gwerthfawrogi ein bod wedi cytuno ar fwy o gyllid ar gyfer anhwylderau bwyta drwy'r trafodaethau rhwng Plaid Cymru a'r Blaid Lafur yn ystod y trafodaethau ynghylch y gyllideb, ac mae angen eglurder o hyd o ran ble y mae'r cyllid hwnnw'n mynd. Felly, byddwn i'n croesawu dadl ar hynny. Hoffwn i ddadl, hefyd, neu ddatganiad ar y cynnydd yr ydych yn ei wneud tuag at gyflymu diagnosis o ganser yr ofari. Mae'n ymddangos ei fod yn un o'r canserau hynny sy'n cael diagnosis yn eithaf hwyr ac y gall ledaenu ymhellach os nad yw'n cael ei nodi yn gynt. Fe ddywedoch chi yn 2013, fel Llywodraeth, y byddech yn ceisio cyflymu diagnosis, ac felly tybed a gawn ni ddiweddariad ar hynny yn y Siambr.
English: Bethan Jenkins has consistently raised issues and championed the need for appropriate action and treatment for eating disorders, and, of course, more money has been allocated as a result of our agreement. I'm sure there will be an update in due course on how that will be implemented. On your second point, in terms of ovarian cancer, yes, this is an issue that is regularly brought, I'm sure, by Assembly Members' constituents to our attention. Of course, this is where we have to rely on the evidence and developments in terms of screening opportunities to detect ovarian cancer.
Welsh: Mae Bethan Jenkins wedi codi materion yn gyson ac wedi hyrwyddo'r angen am driniaeth a gweithredu priodol ar gyfer anhwylderau bwyta, ac, wrth gwrs, mae mwy o arian wedi ei ddyrannu yn sgil ein cytundeb. Rwy'n siŵr y bydd diweddariad maes o law ar sut y bydd hynny'n cael ei weithredu. Ynglŷn â'ch ail bwynt, o ran canser yr ofari, ydy, mae hwn yn fater sy'n cael ei ddwyn i'n sylw ni yn rheolaidd, rwy'n siŵr, gan etholwyr Aelodau'r Cynulliad. Wrth gwrs, mae'n rhaid i ni ddibynnu ar y dystiolaeth a'r datblygiadau yma o ran cyfleoedd sgrinio i ganfod canser yr ofari.
English: Could I ask once again for a statement from the Cabinet Secretary on the local government settlement for Newport please? I have been inundated with concerns from taxi drivers in Newport about recent acts of vandalism, particularly in the Ringland and Alway areas. Stones, eggs and bricks have been thrown at cars, including emergency vehicles, which is really a shame, causing considerable damage and actually is a danger to public health. It seems the police are under-resourced there. The recent poor local government settlement for Newport is bound to put pressure on budgets aimed at tackling the social problems in these districts that can lead to such anti-social behaviour. There are certain areas, Cabinet Secretary, that, in the night time, are really no-go areas in Newport, which is really not good in this century. Could we have statement on this matter urgently, please?
Welsh: A gaf i ofyn unwaith eto am ddatganiad gan Ysgrifennydd y Cabinet ar y setliad llywodraeth leol ar gyfer Casnewydd, os gwelwch yn dda? Rwyf wedi cael pryderon diddiwedd gan yrwyr tacsi yng Nghasnewydd ynghylch achosion diweddar o fandaliaeth, yn arbennig yn ardaloedd Ringland ac Alway. Taflwyd cerrig, wyau a brics at geir, gan gynnwys cerbydau gwasanaethau brys, sydd yn drueni mawr, gan achosi difrod sylweddol, ac, yn wir, mae'n berygl i iechyd y cyhoedd. Ymddengys nad oes digon o adnoddau gan yr heddlu yno. Mae'r setliad llywodraeth leol gwael diweddar ar gyfer Casnewydd yn sicr o roi pwysau ar gyllidebau sydd wedi'u bwriadu i fynd i'r afael â'r problemau cymdeithasol yn yr ardaloedd hyn a all arwain at ymddygiad gwrthgymdeithasol o'r fath. Mae yna rai ardaloedd, Ysgrifennydd y Cabinet, sydd, yn y nos, yn ardaloedd nad yw pobl yn mentro mynd iddyn nhw yng Nghasnewydd. Nid yw hyn yn beth da o gwbl yn y ganrif hon. A gawn ni ddatganiad ar y mater hwn ar frys, os gwelwch yn dda?
English: Well, of course, this is a matter for Newport City Council and, indeed, I answered a question last week, when I reminded the Member of the difficult, very challenging settlement - that continuing austerity, financial, arranged settlement - for the Welsh Government. But I would also say that Newport council is ensuring that it is working with local partners in terms of safer Newport measures, and that is something which, of course, I'm sure will address the point you raised.
Welsh: Wel, wrth gwrs, mae hwn yn fater i Gyngor Dinas Casnewydd ac, yn wir, atebais gwestiwn yr wythnos diwethaf, pan wnes i atgoffa'r Aelod o'r setliad anodd a heriol iawn - y setliad cyni ariannol parhaus hwnnw a drefnwyd - i Lywodraeth Cymru. Ond byddwn i hefyd yn dweud bod Cyngor Casnewydd yn sicrhau ei fod yn gweithio gyda phartneriaid lleol o ran mesurau am Gasnewydd mwy diogel, ac mae hynny'n rhywbeth a fydd yn sicr, wrth gwrs, yn mynd i'r afael â'r pwynt a godwyd gennych chi.
English: I've been contacted by constituents concerned that the military covenant is not being implemented in Wales due to front-line staff not being aware of it. I'm asking for the Government to commission a study to see how it is being implemented across Wales because the evidence I have got is only anecdotal, and I'm asking the Government to provide an oral statement on the results.
Welsh: Rwyf wedi cael cysylltiad gan etholwyr sy'n pryderu nad yw'r cyfamod milwrol yn cael ei weithredu yng Nghymru oherwydd nad yw staff rheng flaen yn ymwybodol ohono. Rwy'n gofyn i'r Llywodraeth gomisiynu astudiaeth i weld sut y mae'n cael ei roi ar waith ledled Cymru gan fod y dystiolaeth sydd gennyf yn anecdotaidd yn unig. Rwy'n gofyn i'r Llywodraeth roi datganiad llafar ar y canlyniadau.
English: Mike Hedges, we're very committed - and, of course it was raised earlier on this afternoon - as a Welsh Government to supporting the armed forces covenant. We've got a refreshed package of support and 'Welcome to Wales' documents, and, in fact, I think David Melding reflected on the fact that we're ahead in Wales in terms of the way in which, as a Welsh Government, we're trying to take this forward to ensure that the armed forces community in Wales does have the support and services it needs. I am aware that the Forces in Mind Trust, on behalf of the Ministry of Defence, has undertaken research recently on how we can improve local delivery, which is your question, of the armed forces covenant, and we are now getting a clearer picture of some of the findings of the research. Our armed forces expert group will discuss the findings of that research and the ways we can take it forward.
Welsh: Mike Hedges, rydym wedi ymrwymo'n fawr - ac, wrth gwrs fe'i codwyd yn gynharach y prynhawn yma - fel Llywodraeth Cymru i gefnogi cyfamod y lluoedd arfog. Mae gennym becyn cymorth newydd a dogfennau 'Croeso i Gymru', ac, yn wir, rwy'n credu bod David Melding wedi trafod y ffaith ein bod ar y blaen yng Nghymru o ran y ffordd yr ydym ni, fel Llywodraeth Cymru, yn ceisio bwrw ymlaen â hyn er mwyn sicrhau bod y gymuned lluoedd arfog yng Nghymru yn cael y gefnogaeth a'r gwasanaethau sydd eu hangen arnyn nhw. Rwy'n ymwybodol bod y Forces in Mind Trust, ar ran y Weinyddiaeth Amddiffyn, wedi gwneud ymchwil yn ddiweddar ar sut y gallwn wella darpariaeth leol, sef eich cwestiwn chi, o gyfamod y lluoedd arfog, ac rydym yn awr yn cael darlun cliriach o rai o ganfyddiadau'r ymchwil. Bydd ein grŵp arbenigol ar y lluoedd arfog yn trafod canfyddiadau'r gwaith ymchwil hwnnw a'r ffyrdd y gallwn ni fwrw ymlaen ag ef.